fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Avoimen väylä Luonnonvarat ja ympäristö -koulutusohjelmaan — Jyväskylän yliopiston avoin yliopisto
Hae Luonnonvarat ja ympäristö -koulutukseen tutkinto-opiskelijaksi avoimen yliopiston väylältä! Tee tutkinnon osia avoimessa yliopisto-opetuksessa ja hae opintojesi perusteella yliopistoon. Opintojesi kohteina ovat maa- ja vesiekosysteemien rakenne ja toiminta, ekosysteemien tarjoamat resurssit ja palvelut sekä ihmistoiminnan ympäristövaikutukset ja niiden vähentäminen.
Luonnonvarat ja ympäristö -alalla opinnot alkavat bio- ja ympäristötieteiden perusopinnoilla, joissa tarkastellaan ympäristön ja biologian ilmiöitä soluista ekosysteemeihin ja ympäristöstä yhteiskuntaan. Maisterivaiheessa opiskellaan joko akvaattisia tieteitä tai ympäristötiedettä.
Katso tästä elokuussa järjestetyn Avoimen väylän ilta -tapahtuman tallenteet. Tilaisuudessa esiteltiin mm. luonnontieteiden väyläopintoja.
Tutustu Luonnonvarat ja ympäristö -kandidaatti- ja maisterikoulutukseen: OPS 2020–2023
Maisterit voivat hakeutua asiantuntijoiksi, tutkijoiksi tai suunnittelijoiksi niin ympäristöhallinnon tehtäviin valtion-, maakunta- ja kuntatasolla kuin myös eri organisaatioihin ja tutkimuslaitoksiin. Yhä useammin alalta valmistuneet ovat hallinnolle ja yrityksille palveluja tuottavissa konsulttiyrityksissä suunnittelijan, asiantuntijan, projektikoordinaattorin, tarkastajan ja päällikkötason tehtävissä tai yksityisyrittäjinä.
Haku ja opiskelijavalinta Luonnonvarat ja ympäristö -tutkintokoulutukseen
Avoimen väylä, Luonnonvarat ja ympäristö -kandidaatti- ja maisteriohjelma, luonnontieteiden kandidaatti ja filosofian maisteri (3 v + 2 v)
Avoimen yliopiston väylältä voit hakea tutkinto-opiskelijaksi ilman valintakoetta tai todistusvalintaa. Väylällä tutustut tieteenalaan opintojen kautta ennen hakua yliopistoon. Samalla tutustut yliopisto-opiskeluun ja kehität opiskelutaitojasi.
Tutkinto-opiskelijaksi haetaan yhteishaussa väyläopintojen suorittamisen jälkeen. Hakemus tehdään Opintopolku.fi-palvelussa. Avoimen väylän kautta hakevilla tulee olla aiempia avoimen yliopiston tai yliopiston opintosuorituksia (ks. hakuohjeet).
Luonnonvarat ja ympäristö -väylä (45 op)
25 op Bio- ja ympäristötieteiden perusopinnot tai vastaava perusopintokokonaisuus*
5 op Molekyylien maailma tai Kemian perusteet 1 tai vastaava opintojakso
3 op Academic Reading tai vastaava opintojakso
3 op Kirjoitusviestinnän perusteet tai vastaava opintojakso
9 op Muut tutkintoon soveltuvat opinnot**
*Perusopinnot suoritettuna hyvin tiedoin, painotettu keskiarvo vähintään 3,0.
**Muita tutkintoon soveltuvia väyläopintoja esitellään valintaperusteissa.
Seuraava haku: Kevään yhteishaku
Opiskelijavalinta: Keväällä 2022 avoimen väylältä valitaan kymmenen (10) hakukelpoista opiskelijaa valintaperusteissa kerrotun pisteytyksen perusteella.
Katso tästä valintaperusteet ja hakuohjeet tutkintokoulutukseen
Jos hakukelpoisia hakijoita on enemmän kuin aloituspaikkoja, hakijat asetetaan paremmuusjärjestykseen. Jos useampi kuin yksi hakija on hyväksymisrajalla tasatilanteessa, kaikki hyväksytään.
Luonnonvarat ja ympäristö -väyläopinnot avoimessa yliopistossa
Jyväskylän yliopistossa väyläopiskelu aloitetaan bio- ja ympäristötieteiden perusopinnoista (25 op). Lisäksi voit suorittaa avoimessa yliopistossa kemiaa, viestintä- ja kieliopintoja sekä Luonnonvarat ja ympäristö -opintokokonaisuuden aineopintoja, jotka kuuluvat edellä mainittuihin tutkintoon soveltuviin väyläopintoihin (ks. valintaperusteet).
Väyläopinnot (45 op) avoimessa yliopistossa
Arvioitu kesto: noin 1,5 vuotta täysipäiväistä opiskelua
Hinta: 15 € / opintopiste
Tutustu ja ilmoittaudu JYU avoimen bio- ja ympäristötieteiden opintoihin
Väyläopintoihin ei tarvitse hakea. Voit suorittaa väyläopinnot avoimessa yliopistossa pitkälti etäopiskellen. Opiskeluun on hyvä varata riittävästi aikaa.
Video: Bio- ja ympäristötieteet avoimessa yliopistossa (00:39)
Lisätietoja: Bio- ja ympäristötieteiden yhteyshenkilöt avoimessa yliopistossa
Jos sinut valitaan tutkintokoulutukseen, opintosi alkavat hakua seuraavassa elokuussa. Opiskelijaksi valitut saavat opinto-oikeuden myös maisteriopintoihin. Avoimen väylältä tulleiden kandidaatti-maisteritutkinnon opinnot kestävät noin 3,5–4 vuotta aiempien opintojen määrästä riippuen.
Jos sinulla on jo korkeakoulututkinto ammattikorkeakoulusta tai yliopistosta, voit hakea suoraan maisteriohjelmaan. Tutustu JYU:n matemaattis-luonnontieteellisen tiedekunnan maisteriohjelmiin. Voit myös ottaa yhteyttä avoimen yliopiston opintopalveluihin HelpJYU-palvelumme kautta.
Kysy ilmoittautumisesta, opintomaksuista ja -oikeudesta opintopalveluistamme:
Kysy bio- ja ympäristötieteiden opiskelusta:
Kysy ilmoittautumisesta, opintomaksuista ja -oikeudesta opintopalveluistamme:
Kysy bio- ja ympäristötieteiden opiskelusta:
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice